rejauldu/bengali-wikipedia huggingface dataset:
উখিয়া সরকারি মহিলা কলেজ (পূর্ব নাম বঙ্গমাতা ফজিলাতুন্নেছা মুজিব কলেজ) কক্সবাজারের উখিয়া উপজেলার একটি সরকারি শিক্ষাপ্রতিষ্ঠান।  অবস্থান উখিয়া সরকারি মহিলা কলেজ কক্সবাজারের উখিয়ার রাজাপালং ইউনিয়নে অবস্থিত।  ইতিহাস উখিয়া সরকারি মহিলা কলেজ ১৯৯৯ সালে প্রতিষ্ঠিত হয়। প্রতিষ্ঠানটির পতিষ্ঠাতা মুক্তিযোদ্ধা নুরুল ইসলাম চৌধুরী। কলেজটি জাতীয় বিশ্ববিদ্যালয়ের অধীনে উচ্চ মাধ্যমিকের পাশাপাশি কলা, সামাজিক বিজ্ঞান ও ব্যবসায় বিষয়ে স্নাতক (পাস) চালু রেখেছে। ২০১৮ সালের ৭ অক্টোবর কলেজটি বাংলাদেশ সরকার কর্তৃক জাতীয়করণ করা হয়।  আরো দেখুন উখিয়া উপজেলা রাজাপালং ইউনিয়ন উখিয়া কলেজ  তথ্যসূত্র বিষয়শ্রেণী:কক্সবাজার জেলার শিক্ষাপ্রতিষ্ঠান বিষয়শ্রেণী:কক্সবাজার জেলার মহাবিদ্যালয় বিষয়শ্রেণী:কক্সবাজার জেলায় জাতীয় বিশ্ববিদ্যালয় অধিভুক্ত মহাবিদ্যালয়
সৈয়দ কামরুল আহসান ছিলেন একজন বাঙ্গালী রাজনীতিবিদ ও সাহিত্যিক। পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।   জন্ম ও বংশ পরিচয়  সৈয়দ কামরুল আহসান ত​ৎকালীন তৎকালীন বেঙ্গল প্রেসিডেন্সির বাকেরগঞ্জ জেলার বরগুনা মহকুমার একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেছেন, যারা বামনার সৈয়দ খান্দান হিসাবে পরিচিত। তাঁর পরদাদা সৈয়দ মীর কাদের বখশ ফরিদপুর জেলার মালিদিয়া গাঁওয়ের বাসিন্দা ছিলেন। তাঁর দাদা সৈয়দ মীর সরওয়ার জান বৃহত্তর বরিশালের বামনা গাঁওয়ের তালুকদার খান্দানের হোসেনউদ্দীন চৌধুরীর মেয়ে আজিজুন নেসাকে বিয়ে করে অবশেষে রামনা-বামনা তালুকদারীর অধিকারী হন। তদনুসারে মালিদিয়ার সৈয়দ পরিবারের একটি শাখা বামনায় বসবাস শুরু করেন। কামরুল আহসানের বাবার নাম ছিল সৈয়দ আবি মুহম্মদ। জাতীয় সংসদের উপনেতা সৈয়দা সাজেদা চৌধুরী তাঁর আপন ফুফুতো ভাই সৈয়দ শাহ হামিদ উল্লাহর মেয়ে।  চার ভাই এক বোনের (সৈয়দা জোহরা) মধ্যে কামরুল আহসান ছিলেন চার নম্বর ছেলে। তাঁর বড় ভাই সৈয়দ নজমুল আহসান হলেন মানোনীয় সংসদ সদস্য সৈয়দ রহমাতুর রব ইরতিজা আহসানের বাবা। তাঁর মেজো ভাই সৈয়দ জিয়াউল আহসান ছিলেন যুক্তফ্রন্টের সময় পূর্ববঙ্গ আইনসভার স্পীকার। তাঁর সেজো ভাই সৈয়দ মইনুল আহসান ছিলেন ঢাকা কলেজের ভাইস প্রিন্সিপাল এবং বাংলাদেশ সরকারের সাবেক সচিব শামিম আহসানের বাবা।   রাজনৈতিক জীবন  কামারুল আহসান সিলেট-৫ (হবিগঞ্জ) এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।  বই সমূহ  Portraits fom memory  New proletariat and politics and personalities in Pakistan    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:বরগুনা জেলার রাজনীতিবিদ বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বামনা উপজেলার ব্যক্তি বিষয়শ্রেণী:পূর্ব পাকিস্তানের রাজনীতিবিদ
আইরিন জোসেফ (জন্ম ১৪ অক্টোবর ১৯৮১) একজন ইন্দোনেশীয় স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:মল্লক্রীড়ায় এসইএ গেমস পদক বিজয়ী বিষয়শ্রেণী:ইন্দোনেশিয়ার অলিম্পিক মল্লক্রীড়াবিদ বিষয়শ্রেণী:ইন্দোনেশীয় নারী দৌড়বিদ বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এসইএ গেমস রৌপ্যপদক বিজয়ী ইন্দোনেশীয় বিষয়শ্রেণী:এসইএ গেমস ব্রোঞ্জপদক বিজয়ী ইন্দোনেশীয় বিষয়শ্রেণী:২০০৭ এসইএ গেমসের প্রতিযোগী
আবদুর রহমান সরকারি বালিকা উচ্চ বিদ্যালয় চট্টগ্রাম জেলার পটিয়া উপজেলায় অবস্থিত একটি সরকারি মাধ্যমিক বিদ্যালয়। এটি ১৯৫৭ খ্রিষ্টাব্দে প্রতিষ্ঠিত হয় এবং ১৯৮১ সালে জাতীয়করণ করা হয়। এটি দক্ষিণ চট্টগ্রামের প্রথম সরকারি মাধ্যমিক বিদ্যালয়।   ইতিহাস  বিদ্যালয়টি ১৯৫১ সালে স্থানীয় শিক্ষানুরাগী, সমাজসেবী ও বিদ্যোৎসাহী ব্যক্তিবর্গের সম্মিলিত প্রচেষ্টায় প্রতিষ্ঠিত হয়। প্রতিষ্ঠাতাদের মধ্যে উল্লেখযোগ্য ছিলেন তৎকালীন সরকারি কর্মকর্তা-কর্মচারীবৃন্দ, খলিলুর রহমান, অ্যাডভোকেট আহমদ কবির মোক্তার, অ্যাডভোকেট আবদুল জলিল, পটিয়া আদর্শ উচ্চ বিদ্যালয়ের তৎকালীন প্রধান শিক্ষক রমেশ চন্দ্র গুপ্ত এবং অধ্যক্ষ শান্তিময় খাস্তগীর।  বিদ্যালয়টি ১৯৫৬ সালে জুনিয়র বালিকা বিদ্যালয় হিসেবে সরকারি স্বীকৃতি লাভ করে। তবে একই বছর পরিচালনা পর্ষদের মধ্যে মতবিরোধ দেখা দিলে অ্যাডভোকেট আহমদ কবির মোক্তার ও আবদুর রহমান অগ্রণী ভূমিকা নিয়ে প্রতিষ্ঠানটিকে অগ্রসর করতে নেতৃত্ব দেন। পরবর্তীতে, বিদ্যালয়টির শিক্ষায় অবদানের স্বীকৃতি হিসেবে ১৯৮১ সালের ১ এপ্রিল এটি সরকারিকরণ করা হয়। বিদ্যালয় প্রতিষ্ঠায় আবদুর রহমানের বিশেষ অবদানের স্বীকৃতিস্বরূপ বিদ্যালয়ের নাম পরিবর্তন করে ‘আবদুর রহমান সরকারি বালিকা উচ্চ বিদ্যালয়’ রাখা হয়। জাতীয়করণের পর প্রতিষ্ঠানটির প্রশাসনিক দায়িত্ব শিক্ষা মন্ত্রণালয়ের অধীনস্থ মাধ্যমিক ও উচ্চ শিক্ষা অধিদপ্তরের কাছে হস্তান্তর করা হয়।   তথ্যসূত্র   বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার সরকারি বিদ্যালয় বিষয়শ্রেণী:বাংলাদেশের বালিকা বিদ্যালয় বিষয়শ্রেণী:পটিয়া উপজেলার শিক্ষাপ্রতিষ্ঠান
তাকাহিসা তাকাহারা (জন্ম ১২ জুলাই ১৯৬১) হলেন একজন জাপানি ব্যবসায়ী, ইউনিচার্মের সিইও।   তাকাহিসা তাকাহারা কেইচিরো তাকাহারার পরিবারে জন্মগ্রহণ করেছিলেন, ডায়াপার তৈরির সংস্থা ইউনিচার্মের প্রতিষ্ঠাতা যা মুনি এবং মামিপোকো মার্কা প্রকাশ করে। ২০০১ সালে, তাকাহিসা তাকাহারা কোম্পানির সিইও নিযুক্ত হন।  ইউনিচার্মের অর্ধেকেরও বেশি রাজস্ব আসে জাপানের বাইরে থেকে, প্রধানত এশিয়ার অন্যান্য দেশ থেকে।   তাকাহিসা তাকাহারা ২০২২ সালের ফোর্বস ধনকুবেরদের তালিকায় ৬.৪ বিলিয়ন ডলারের আনুমানিক সম্পদ নিয়ে ৩৯৮তম স্থান দখল করেন।    তথ্যসূত্র   বিষয়শ্রেণী:জাপানি শতকোটিপতি বিষয়শ্রেণী:জাপানি ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:২০শ শতাব্দীর জাপানি ব্যবসায়ী বিষয়শ্রেণী:২১শ শতাব্দীর জাপানি ব্যবসায়ী
চিত্র:চোখের তারা তুই ধারাবাহিকের টাইটেল স্ক্রিন.jpg চোখের তারা তুই হল স্টার জলসার একটি ধারাবাহিক।  গল্প এই সিরিয়ালে দেখা যায় অভিনেতা আয়ূসের প্রেমে পড়ে সাধারণ পরিবারের মেয়ে তুতুল। কিন্তু আয়ূসের সাথে বিয়ে হওয়ার কথা মধুশ্রীর। পরবর্তীতে আয়ূস তুতুলকে বিয়ে করে। কিন্তু আয়ূসের পরিবারের অনেকে বিয়ে টা মেনে নিতে পারে নি। এভাবে ঘটনা এগিয়ে যায়।  সহায়ক চরিত্র আয়ুশ-জয় কুমার মুখার্জী  তুতুল-  ঋতাভরী চক্রবর্তী/ ইপ্সিতা মুখার্জি  মধুশ্রী- পিয়া পাল/ সুদীপ্তা ব্যানার্জী  যুবরাজ-অভিষেক চট্টোপাধ্যায়  আয়ুশ এর মা - কমলিকা ব্যানার্জী / বিদীপ্তা চক্রবর্তী   তথ্যসূত্র   বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৪-এ অভিষিক্ত ভারতীয় টেলিভিশন ধারাবাহিক
350px|thumb|right|ওয়েস্ট মাসগ্রেভ স্তূপ, পশ্চিম অস্ট্রেলিয়ার ভূতাত্ত্বিক ব্যাখ্যা। স্কেল ৫০x৫০ কিমি গ্রিড।  মাসগ্রেভ স্তূপ (যা মাসগ্রেভ প্রদেশ নামেও পরিচিত) যা দক্ষিণ অস্ট্রেলিয়া থেকে পশ্চিম অস্ট্রেলিয়া পর্যন্ত বিদ্যমান। এই স্তূপটি 'প্রোটেরোজোয়িক গ্র্যান্যুলাইট-নাইস (Proterozoic granulite-gneiss)' জাতীয় ভূ-গর্ভস্থ পাথরের পূর্ব-পশ্চিম অংশ। পৃথিবীতে অক্সিজেনের আবির্ভাবের কাল থেকে জটিল গঠন বিশিষ্ট প্রাণের আবির্ভাবের ভূতাত্ত্বিক যুগকে প্রোটেরোজোয়িক যুগ বলা হয়। মাসগ্রেভ স্তূপ এই প্রোটেরোজোয়িক যুগে গঠিত গ্র্যান্যুলাইট-নাইস জাতীয় পাথর যা মূলত উচ্চ শ্রেণীর মেটামরফিক পাথর। মাসগ্রেভ স্তূপের দৈর্ঘ্য প্রায় ৫০০ কি.মি.।  অস্ট্রেলিয়ায় সংঘটিত 'পিটারম্যান অরোজেনি(এক ধরনের প্রাকৃতিক প্রক্রিয়া যা কোন পর্বতশ্রেণী তৈরীর জন্য পৃথিবীর ভূত্বককে পার্শ্বিক চাপের মাধ্যমে বিকৃত করে ফেলে)' -এর মাধ্যমে মাসগ্রেভ স্তূপ প্রাথমিকভাবে প্রকাশ পায়। এই অরোজেনির ফলে অস্ট্রেলিয়ার 'উডরফ থ্রাস্ট'-এর একটি অংশ মাটি ভেদ করে বেরিয়ে এসেছিল, এ অংশটিকে 'অরোজেনিক অংশ' বলা হয়ে থাকে।  তথ্যসূত্র  বিষয়শ্রেণী:দক্ষিণ অস্ট্রেলিয়ার ভূতত্ত্ব বিষয়শ্রেণী:পশ্চিম অস্ট্রেলিয়ার ভূতত্ত্ব
বুড়োশিব মন্দির নবদ্বীপ শহরের একটি দ্বিশতাধিক প্রাচীন শিব মন্দির। বাংলার মন্দির স্থাপত্য রীতির নবরত্ন ধারায় মন্দিরটি নির্মিত হয়েছে। নবদ্বীপের বুড়োশিবতলায় মন্দিরটি অবস্থিত। মন্দিরটি দ্বিশতাধিক প্রাচীন হলেও শিব মূর্তিটি আরো বেশি প্রাচীনত্বের স্মৃতি বহন করছে।   ইতিহাস  বুড়োশিবের আদি প্রাচীন মন্দিরটি নবদ্বীপ পৌরসভার প্রথম কমিটির সদস্য কৃষ্ণকান্ত শিরোমণি ১৮৮২ খ্রিষ্টাব্দের পূর্বে প্রতিষ্ঠা করেন। পরে ১৯০৭ খ্রিষ্টাব্দে তারাপ্রসন্ন চূড়ামণির প্রচেষ্টায় বর্তমান "নবরত্ন মন্দিরটি নির্মাণ করেন। মন্দিরগাত্রের উৎকীর্ত ফলক থেকে জানা যায় যে মন্দিরটি ১৩১৬ বঙ্গাব্দে সংস্কৃত হয়। নবদ্বীপের প্রবীণ নাগরিকদের কাছ থেকে জানা যায় যে, মন্দিরের বারান্দা এবং চূড়াগুলির নির্মাণ ১৯০৭ খ্রিষ্টাব্দে হলেও গর্ভগৃহটি প্রাচীন, পাতলা টালি ইটের নির্মিত। মন্দিরে বুড়োশিব ছাড়াও কষ্টিপাথর নির্মিত দশভুজা মহিষাসুরমর্দিনী, প্রস্তর নির্মিত গণেশ মূর্তি, সূর্য নামে পরিচিত ক্ষুদ্র স্ফটিক খণ্ড ও তামার মঙ্গলচণ্ডী বিগ্রহ ছিল। ১৯৯৮ খ্রিস্টাব্দে মহিষাসুরমর্দিনী বিগ্রহটি মন্দির থেকে অপহৃত হয়।  প্রাচীনত্ব thumbnail|বুড়োশিব নবদ্বীপের বুড়োশিব মন্দিরটি প্রায় দ্বিশতাধিক প্রাচীন। তবে বুড়োশিব মূর্তিটি আরো অনেক পুরোনো। মনে করা হয় যে, সপ্তদশ শতকে বুড়োশিব মূর্তি প্রতিষ্ঠিত হয়। অষ্টাদশ শতকে রচিত কিছু গ্রন্থে এই বুড়োশিবের উল্লেখ পাওয়া যায়। অষ্টাদশ শতকে রচিত শ্রীশ্রীগৌরচরিত চিন্তামণি' গ্রন্থে সুস্পষ্টভাবে বুড়োশিবের কথা আছে।গৌরচরিত্র চিন্তামণি। বিষ্ণুপ্রিয়া পত্রিকা ৬ বর্ষ। পৃষ্ঠা ৫৩৬। আবার ১৭৭০ খ্রিষ্টাব্দে রচিত বিজয়রামসেন বিশারদের তীর্থমঙ্গলে বুড়োশিবের উল্লেখ পাওয়া যায়-  আবার নরহরি চক্রবর্তী রচিত শ্রীশ্রীগৌরচরিত চিন্তামণি গ্রন্থে বলা হয়েছে-   ফলে সুস্পষ্টভাবে বলাই যায় যে বুড়োশিব নবদ্বীপে প্রায় ৩০০-৩৫০ বছর ধরে পূজিত হয়ে চলেছে। পূর্বে নবদ্বীপের পোড়ামাতলায় শিবের বিয়ে হত। বাসন্তীপুজোর দশমীর ভোরে বুড়োশিব আর যোগনাথ শিবের জোড়া বিয়ে হত। এখনো বিয়ের যাবতীয় রীতিনীতি মেনে বুড়োশিবের বিয়ে সম্পন্ন হয়।   আরও দেখুন   ভবতারণ শিব মন্দির দ্বাদশ শিব মন্দির নবদ্বীপের মন্দির ও দর্শনীয় স্থানসমূহ   তথ্যসূত্র   বিষয়শ্রেণী:বাংলার মন্দির স্থাপত্য বিষয়শ্রেণী:নদিয়া জেলার হিন্দু মন্দির বিষয়শ্রেণী:শিব মন্দির বিষয়শ্রেণী:নবদ্বীপ বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:২০শ শতাব্দীর হিন্দু মন্দির
২০২০ সালের হিসাবে, সিঙ্গাপুরের ২০% ব্যক্তির কোন ধর্মীয় সম্পৃক্ততা নেই। ধর্মহীনতা সিঙ্গাপুরের বিভিন্ন জাতিগোষ্ঠী এবং সিঙ্গাপুরের সকল স্তরের মানুষের মধ্যে পাওয়া যায়। সিঙ্গাপুরের ধর্মহীনদের নাস্তিক, অজ্ঞেয়বাদী, মানবতাবাদী, থিস্ট, দৈববাদী বা সন্দেহবাদী হওয়ার প্রবণতা রয়েছে। কিছু ব্যক্তি ধর্মহীন হওয়া সত্ত্বেও ধর্মের সাথে যুক্ত পূর্বপুরুষদের উপাসনার মতো ঐতিহ্যগত আচার-অনুষ্ঠান পালন করতে পছন্দ করে। তবে এটিকে তারা ধর্মীয় আচার হিসাবে বিবেচনা করে না। সিঙ্গাপুরে ধর্মহীন মানুষের সংখ্যা কিছুটা বেড়েছে। জনশুমারির প্রতিবেদনে দেখা গেছে যে যারা বলেছে যে তাদের কোন ধর্ম নেই তাদের সংখ্যা ১৯৮০ সালে ১৩% থেকে ২০২০ সালে ২০% এ উন্নীত হয়েছে। সাম্প্রতিক বছরগুলোতে সিঙ্গাপুরে ধর্মহীন ব্যক্তিদের সামাজিক সমাবেশ আরও জনপ্রিয় হয়ে উঠেছে।   সিঙ্গাপুরের মানবতাবাদী সংগঠন  ২০০৮ সালে সিঙ্গাপুর হিউম্যানিজম মিটআপ ধর্মনিরপেক্ষ মানবতাবাদী, নাস্তিক এবং অজ্ঞেয়বাদীদের একটি সামাজিক নেটওয়ার্ক হিসেবে গঠিত হয়। ২০১০ সালের অক্টোবর মাসে হিউম্যানিস্ট সোসাইটি (সিঙ্গাপুর) প্রথম মানবতাবাদী দলরূপে সংগঠন হিসেবে স্বীকৃতপ্রাপ্ত হয়। সিঙ্গাপুর হিউম্যানিজম মিটআপ আয়োজিত সমাবেশে সমাজের অনেক অগ্রগামী সদস্য মিলিত হন।   অধিভুক্তি  সিঙ্গাপুরের ধর্মহীন গোষ্ঠীগুলি দক্ষিণ-পূর্ব এশিয়ার অন্যান্য ধর্মহীন নেটওয়ার্কের সাথেও যুক্ত। সিঙ্গাপুর হিউম্যানিজম মিটআপ, সিঙ্গাপুরের নাস্তিক এবং মানবতাবাদী সোসাইটি (সিঙ্গাপুর) দক্ষিণ-পূর্ব এশিয়ার নাস্তিকদের ওয়েবসাইটে তালিকাভুক্ত রয়েছে।   তথ্যসূত্র   বিষয়শ্রেণী:দেশ অনুযায়ী ধর্মহীনতা বিষয়শ্রেণী:সিঙ্গাপুরে ধর্ম বিষয়শ্রেণী:ধর্মীয় জনপরিসংখ্যান
দিলীপ রায় (১৭ ডিসেম্বর ১৯৩১ – ২ সেপ্টেম্বর ২০১০) ছিলেন একজন ভারতীয় বাঙালি চলচ্চিত্র অভিনেতা ও পরিচালক। তিনি বাংলা চলচ্চিত্রে কাজ করতেন। তার জন্ম বাংলাদেশের চট্টগ্রামে।   মৃত্যু  দিলীপ রায় ২০১০ সালের ২ সেপ্টেম্বর ক্যান্সারের কারণে ৭৮ বছর বয়সে কলকাতায় মৃত্যুবরণ করেন।   চলচ্চিত্র  অভিনেতা হিসেবে   অটোগ্রাফ (২০১০)  মন মানে না (২০০৮)  এক মুঠো ছবি (২০০৫)  শুভদৃষ্টি (২০০৫)  মনের মানুষ (১৯৯৭)  হিমঘর (১৯৯৬)  সংঘর্ষ (১৯৯৫)  ফিরিয়ে দাও (১৯৯৪)  নটী বিনোদিনী (১৯৯৪)  আব্বাজান (১৯৯৪)  রক্তের স্বাদ (১৯৯৩)  তোমার রক্তে আমার সোহাগ (১৯৯৩)  মায়া মমতা (১৯৯৩)  শ্বেত পাথরের থালা (১৯৯২)  ইন্দ্রজিৎ (১৯৯২)  অভাগিনী (১৯৯১)  কাগজের নৌকা (১৯৯১)  নবাব (১৯৯১)  দেবতা (১৯৯০)  গরমিল (১৯৯০)  হীরক জয়ন্তী (১৯৯০)  তুফান (১৯৮৯)  ওরা চারজন (১৯৮৮)  দেবিকা (১৯৮৭)  তিন পুরুষ (১৯৮৬)   মোহনার দিকে (১৯৮৪)  সূর্য তৃষ্ণা (১৯৮৪)  অভিনয় নয় (১৯৮৩)  অশ্লীলতার দায়ে (১৯৮৩)  দুই পুরুষ (১৯৭৮)  রঙের সাহেব (১৯৭৮)  ধনরাজ তামাং (১৯৭৮)  সেই চোখ (১৯৭৬)  অগ্নীশ্বর (১৯৭৫)  রোদনভরা বসন্ত (১৯৭৪)  আমি সিরাজের বেগম (১৯৭৩)  আপনজন (১৯৬৮)  গড় নসিমপুর (১৯৬৮)  প্রস্তর স্বাক্ষর (১৯৬৭)  অজানা শপথ (১৯৬৭)  জোড়াদীঘির চৌধুরী পরিবার (১৯৬৬)  রাজদ্রোহী (১৯৬৬)  আসমান মহল (১৯৬৫)  আরোহী (১৯৬৫)  অভয়া ও শ্রীকান্ত (১৯৬৫)  সরি ম্যাডাম (১৯৬২)  ভগিনী নিবেদিতা (১৯৬২)  কঠিন মায়া (১৯৬১)  ঝিন্দের বন্দী (১৯৬১)  ক্ষুধিত পাষাণ (১৯৬০)  পরিবার (১৯৫৬)   ক্ষণিকের অতিথি (১৯৫৯)  পরিচালক হিসেবে   গরমিল (১৯৯০)  নীলকন্ঠ (১৯৮৫)  অমৃত কুম্ভের সন্ধানে (১৯৮২)  দেবদাস (১৯৭৯)   তথ্যসূত্র    বহিঃসংযোগ     গোমোলো তে দিলীপ রায়   বিষয়শ্রেণী:১৯৩১-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাঙালি চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:ভারতীয় হিন্দু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:চট্টগ্রাম জেলার অভিনয়শিল্পী বিষয়শ্রেণী:পূর্ববঙ্গে জন্ম
নদী গবেষণা ইনস্টিটিউট (আরআরআই বা বাংলায় নগই) হল বাংলাদেশের একটি গবেষণা প্রতিষ্ঠান যা প্রধানত বাংলাদেশের বন্যা নিয়ন্ত্রণ, নদীর নাব্যতারক্ষা ও পাললিকীকরণ, সেচব্যবস্থা এবং নদীর তীর সংরক্ষণ কাজে জরিপ পরিচালনা ও ব্যবস্থা গ্রহণের কাজ করে থাকে এবং এটি ফরিদপুরে অবস্থিত। এই জাতীয় প্রতিষ্ঠানটি গণপ্রজাতন্ত্রী বাংলাদেশ সরকারের পানিসম্পদ মন্ত্রনালয়ের অধীন একটি সংবিধিবদ্ধ সংস্থা। নদী গবেষণা ইনস্টিটিউট তিনটি বিভাগের সমন্বয়ে গঠিতঃ হাইড্রলিক রিসার্চ, জিওটেকনিক্যাল রিসার্চ এবং অর্থ ও প্রশাসন পরিদপ্তর।   ইতিহাস  ১৯৪৮ সালে প্রতিষ্ঠিত হইড্রলিক রিসার্চ ল্যাবরেটরি-র সাথে একীভূত হয়ে ১৯৭৭ সালে ঢাকায় নদী গবেষণা ইনস্টিটিউটের জন্ম হয়। ১৯৮৯ সালের ১লা জুলাই এটি ঢাকা থেকে ফরিদপুরে স্থানান্তরিত হয়।   প্রকাশনা  বাংলাদেশে নদী গবেষণা ইনস্টিটিউট ১৯৯১ সাল থেকে টেকনিক্যাল জার্নাল (পেশাগত জার্নাল) নামে জার্নাল প্রকাশ করে আসছে। টেকনিক্যাল জার্নাল ২০০০ সালে আইএসএসএন কর্তৃক আন্তর্জাতিক স্বীকৃতি লাভ করে এবং এটি  ক্রম হিসেবে রেজিস্ট্রিকৃত হয়।   আরও দেখুন   বাংলাদেশের ইনস্টিটিউটের তালিকা  পানিসম্পদ মন্ত্রণালয়  বাংলাদেশ পানি উন্নয়ন বোর্ড   তথ্যসূত্র    বহিঃসংযোগ    নদী গবেষণা ইনস্টিটিউট বাংলাপিডিয়া  বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:ফরিদপুর জেলা বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক সংগঠন বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের নদী
১৮৮৫ সালের যুক্তরাজ্যের সাধারণ নির্বাচন ২৪ নভেম্বর থেকে ১৮ ডিসেম্বর ১৮৮৫ পর্যন্ত অনুষ্ঠিত হয়েছিল। ভোটাধিকার বৃদ্ধি এবং আসন পুনর্বণ্টনের পর এটি ছিল প্রথম সাধারণ নির্বাচন। প্রথমবারের মতো সংখ্যাগরিষ্ঠ প্রাপ্তবয়স্ক পুরুষ ভোট দিতে পারে এবং আইন অনুসারে বেশিরভাগ নির্বাচনী সংসদে একজন একক সদস্যকে নির্বাচিত করে, যা সরাসরি একক-সদস্য, একক-নির্বাচকদের জবাবদিহিতা প্রদানের জন্য চার্টিজমের একটি আদর্শকে পূরণ করে। এটি উইলিয়াম গ্ল্যাডস্টোনের নেতৃত্বে উদারপন্থীরা সবচেয়ে বেশি আসনে জয়লাভ করে, কিন্তু সামগ্রিক সংখ্যাগরিষ্ঠতা পায়নি। যেহেতু আইরিশ জাতীয়তাবাদীরা তাদের এবং কনজারভেটিভদের মধ্যে ক্ষমতার ভারসাম্য বজায় রেখেছিল যারা ক্রমবর্ধমান সংখ্যক মিত্র ইউনিয়নবাদী এমপিদের সাথে বসেছিল (গ্রেট ব্রিটেন এবং আয়ারল্যান্ডের ইউনিয়নকে উল্লেখ করে), এটি আইরিশ হোম রুল নিয়ে উদারপন্থীদের মধ্যে বিভাজন আরও বাড়িয়ে তোলে এবং এর ফলে উদারপন্থী বিভক্তি ঘটে এবং পরের বছর আরেকটি সাধারণ নির্বাচন অনুষ্ঠিত হয়।  ১৮৮৫ সালের নির্বাচনে এইচএম হাইন্ডম্যানের নেতৃত্বে সোশ্যাল ডেমোক্রেটিক ফেডারেশন তিনজন প্রার্থীর সাথে অংশগ্রহণ করে যা ছিল প্রথম সমাজতান্ত্রিক দলের অংশগ্রহণ।   ফলাফল  কেন্দ্র|300x300পিক্সেল   নোট    তথ্যসূত্র         আরও পড়ুন    Spartacus: Political Parties and Election Results  United Kingdom election results—summary results 1885–1979   ১৮৮৫
প্রদীপ রঞ্জন চক্রবর্তী বাংলাদেশ সরকারের একজন অবসরপ্রাপ্ত সচিব। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরিবীক্ষণ ও মূল্যায়ন বিভাগ এবং পরিকল্পনা বিভাগের সচিব হিসেবে দায়িত্ব পালন করেছেন। বর্তমানে তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করছেন।   প্রাথমিক জীবন  প্রদীপ রঞ্জন চক্রবর্তী নেত্রকোনার আটপাড়া উপজেলার পাহাড় পুরের এলাকার শহীদ বুদ্ধিজীবী কামিনী কুমার চক্রবর্তীর সন্তান। তিনি ঢাকা বিশ্ববিদ্যালয়ের প্রাণিবিদ্যা বিভাগ থেকে স্নাতক ও স্নাতকোত্তর ডিগ্রি লাভ করেন।   কর্মজীবন  প্রদীপ রঞ্জন চক্রবর্তী বিসিএস ১৯৮৬ ব্যাচের কর্মকর্তা। তিনি ৪২তম আইন ও প্রশাসন প্রশিক্ষণ কোর্সে মেধা তালিকায় প্রথম স্থান অধিকারী করেন। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরীবিক্ষণ ও মূল্যায়ন বিভাগ এবং পরিকল্পনা বিভাগের সচিবসহ বিভিন্ন দায়িত্ব পালন করেছেন। সরকারি চাকরি থেকে অবসর গ্রহণের পর ২০২২ সালে তিনি পরবর্তী তিন বছরের জন্য বাংলাদেশ প্রতিযোগিতা কমিশনের চেয়ারপার্সন নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:নেত্রকোণা জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী হিন্দু বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ প্রতিযোগিতা কমিশনের চেয়ারপার্সন
__TOC__  ১৩ জুলাই ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  মূল শামীম জামান অ্যাকাউন্ট থেকে বাংলাদেশের লেখকদের তালিকা নিবন্ধে শামীম জামান ( মোহাম্মদ মনিরুজ্জামান) নাম যোগ করা হয়।(১) এই সম্পাদনা বাতিল করা হলে সক অ্যাকাউন্ট থেকে শামীম জামান ( মোহাম্মদ মনিরুজ্জামান) নিবন্ধটি তৈরি করা হয়। সম্পাদনার ধরণ দেখে মনে হচ্ছে তারা একই ব্যক্তি, এবং উইকিপিডিয়ায় প্রচারণা চালানোর জন্য এসেছেন —শাকিল (আলাপ · অবদান) ১৬:১৮, ১৩ জুলাই ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন। নাট্যকার শামীম জামান ও লেখক শামীম জামান এর মধ্যে পরিচয়ের বিভ্রান্তি দূর করতেই নিবন্ধটি তৈরি করা হয়েছে। — আতিনা সাইকাস শমিতা (আলাপ • অবদান)  এই স্বাক্ষরহীন মন্তব্যটি যোগ করেছেন। ১৬:৩১, ১৩ জুলাই ২০২২ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে নিশ্চিত এবং বাধা দেওয়া হয়েছে।~ যুদ্ধমন্ত্রী আলাপ ১২:২৩, ১৬ জুলাই ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
করুঙ্গুলি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ১১,২৬৫ জন৷   ইতিহাস  ১৮২৫ থেকে ১৮৩৫ খ্রিস্টাব্দের মধ্যে বৃহত্তর কাঞ্চীপুরম জেলার প্রথম সদর ছিলো করুঙ্গুলি, পরে প্রশাসনিক দপ্তর কাঞ্চীপুরমে স্থানান্তরিত করা হয়৷ ১৮৫৯ খ্রিস্টাব্দে রাজধানী চেন্নাইয়ের শহরতলি অঞ্চলের অন্তর্ভুক্ত সঈদাপেটও এই বৃহত্তর জেলার সদর হিসাবে প্রতিষ্ঠিত হয়৷  শহরটি ১৭৯৩-১৮২৫ ও ১৮৩৫-১৮৫৯ খ্রিস্টাব্দ অবধি এটজ ছিলো চিঙ্গলপৎ জেলার সদর৷ জেলাটি ছিলো পূর্বতন মাদ্রাজ প্রেসিডেন্সির অন্তর্ভুক্ত৷   জনসংখ্যার উপাত্ত   ২০১১ খ্রিটাব্দে ভারতের জনগণনা অনুযায়ী করুঙ্গুলির মোট জনসংখ্যা ১২,৪৮৫ জন, যেখানে ৬,২৪৫ জন পুরুষ ও ৬,২৪০ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ৩,০৭৫ টি৷ ছয় বছর অনূর্ধ্ব শিশু সংখ্যা ১,৩০০, যা মোট জনসংখ্যার ১০.৪১ শতাংশ৷ করুঙ্গুলির মোট সাক্ষরতার হার ৮১.৬৫ শতাংশ, যেখানে পুরুষ সাক্ষরতার হার ৮৮.২৭ শতাংশ ও নারী সাক্ষরতার হার ৭৫.০৭ শতাংশ৷https://www.census2011.co.in/data/town/803371-karunguzhi-tamil-nadu.html   তথ্যসূত্র   বিষয়শ্রেণী:তামিলনাড়ুর শহর ও নগর
বিষ্ণুপুর বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।   আয়তন  বিষ্ণুপুর ইউনিয়নের আয়তন ৪,৪১২ একর (১৭.৮৫ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী বিষ্ণুপুর ইউনিয়নের মোট জনসংখ্যা ১৬,৬৭২ জন। এর মধ্যে পুরুষ ৮,১২০ জন এবং মহিলা ৮,৫৫২ জন। মোট পরিবার ৩,৪৩৭টি। জনসংখ্যার ঘনত্ব প্রতি বর্গ কিলোমিটারে ৯৩৪ জন।   ইতিহাস  বিষ্ণুপুর ইউনিয়ন পূর্বে সিংগারবিল উত্তর ইউনিয়ন নামে পরিচিত ছিলো।   অবস্থান ও সীমানা  বিজয়নগর উপজেলার দক্ষিণাংশে বিষ্ণুপুর ইউনিয়নের অবস্থান। এ ইউনিয়নের উত্তরে পাহাড়পুর ইউনিয়ন, পশ্চিমে চম্পকনগর ইউনিয়ন ও পত্তন ইউনিয়ন, দক্ষিণে সিংগারবিল ইউনিয়ন ও ভারতের ত্রিপুরা প্রদেশ এবং পূর্বে ভারতের ত্রিপুরা প্রদেশ অবস্থিত।   প্রশাসনিক কাঠামো  বিষ্ণুপুর ইউনিয়ন বিজয়নগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী বিষ্ণুপুর ইউনিয়নের সাক্ষরতার হার ৬৭.৫%।   শিক্ষা প্রতিষ্ঠান   বিষ্ণুপুর সরকারি প্রাথমিক বিদ্যালয়  দুলালপুর সরকারি প্রাথমিক বিদ্যালয়   ছতুরপুর সরকারি প্রাথমিক বিদ্যালয়  দুলালপুর হাফেজিয়া মাদ্রাসা   বিষ্ণুপুর উচ্চ বিদ্যালয়   ছতুরপুর উচ্চ বিদ্যালয়   পূর্বাচল কলেজ    খাল ও নদী    হাট-বাজার   বিষ্ণুপুর রানওয়ে বাজার  বিষ্ণুপুর চকবাজার   ছতরপুর বাজার  দুলালপুর মোড়    দর্শনীয় স্থান   কালাছড়া চা বাগান   অমিত হাসান বাপ্পি    আরও দেখুন   বিজয়নগর উপজেলা  বিজয়নগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:বিজয়নগর উপজেলার ইউনিয়ন
জুবনি হামৎসো (১৯৯০ - ১৩ই নভেম্বর ২০১৭) ছিলেন নাগাল্যান্ডের একজন ভারতীয় উদ্যোক্তা, যিনি নাগাল্যান্ডে প্রেশাস-মি-লাভ নামে একটি অনলাইন ফ্যাশন এবং হস্তশিল্প ব্র্যাণ্ড শুরু করেছিলেন। তাঁকে একটি জাতীয় পুরস্কার নারী শক্তি পুরস্কার দেওয়া হয়।  ২০১৭ সালের ১৩ই নভেম্বর নাগাল্যান্ডের ডিমাপুরে হামৎসোকে তাঁর বাড়িতে মৃত অবস্থায় পাওয়া যায়; তাঁর মৃত্যুকে আত্মহত্যা বলে ঘোষণা করা হয়। ডিমাপুরে তাঁর বোন লোজানো এখন তাঁর ব্যবসা পরিচালনা করেন।   জীবন  হামৎসোর জন্ম ১৯৯০ সালে নাগাল্যান্ডে। তিনি দিল্লি বিশ্ববিদ্যালয়ে পড়াশোনা করেছেন এবং তাঁর বিমানসেবিকা বোন লোজানো হামৎসোর আমদানি করা বিদেশী ফ্যাশন আইটেম বিক্রির পরীক্ষা-নিরীক্ষা করেছিলেন। তাঁরা সস্তায় পোশাক কিনতে পেরেছিলেন কিন্তু গ্রাহকদের প্রত্যাশিত আকারের চাহিদার সাথে মানিয়ে নিতে পারেনি।  তিনি ২০১১ সালে প্রেশাস-মি-লাভ প্রতিষ্ঠা করেন। কলেজ অনুদান থেকে তিনি ৩৫০০ টাকার এই তহবিলটি পেয়েছিলেন এবং তিনি বলেছিলেন যে এটি তাঁর বাবার মৃত্যুর ফলে সৃষ্ট উচ্চাকাঙ্ক্ষার দ্বারা পরিচালিত হয়েছে।  ব্র্যাণ্ডটির নেতৃত্বে ছিল সম্পূর্ণ মহিলা দল এবং এটি নাগাল্যান্ডের ডিমাপুরে অবস্থিত ছিল। প্রেশাস-মি-লাভ  সংস্থাটি "নাগাল্যাণ্ডে তৈরি" এই প্রচার পেতে আগ্রহী ছিল।  প্রধানমন্ত্রী তাঁর প্রদর্শনীস্থল পরিদর্শন ক'রে তাঁর পণ্য না দেখেই চলে যাচ্ছিলেন, তখন তিনি প্রধানমন্ত্রীর কাছে দৌড়ে গিয়ে তাঁকে প্রদর্শনী দেখতে ফিরে আসতে রাজি করান। এরপর থেকে তিনি "মোদী গার্ল" হিসেবে পরিচিত হন।  ২০১৭ সালে আন্তর্জাতিক নারী দিবসে, তিনি নতুন দিল্লিতে  রাষ্ট্রপতি ভবনে রাষ্ট্রপতি প্রণব মুখার্জি কাছ থেকে নারী শক্তি পুরস্কার গ্রহণ করেন।  ২০১৭ সালের ১৩ই নভেম্বর তাঁকে মৃত অবস্থায় পাওয়া যায়। এটা আত্মহত্যা ছিল বলে একমত হওয়া গিয়েছিল। নাগাল্যান্ড সরকারের নারী সম্পদ উন্নয়ন বিভাগের সহায়তায় তাঁর বোন লোজানো হামৎসো ব্যবসাটি চালিয়ে নিয়ে যান। দুটি ব্যবসা প্রতিষ্ঠান আছে, প্রেশাস-মি-লাভ (পিএমএল) এবং নুংশিবা হ্যাণ্ডিক্রাফ্টস। পিএমএল মহিলাদের ফ্যাশন পোশাক তৈরি করে এবং পাশের নুংশিবা হ্যাণ্ডিক্রাফ্টস পোশাকের বেঁচে যাওয়া কাপড় থেকে "নাগা পুতুল" তৈরি করে যা নাগাল্যান্ডে তৈরি হলেও জাপানি কাপড়ের পুতুল দ্বারা অনুপ্রাণিত।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতে আত্মহত্যা বিষয়শ্রেণী:২০১৭-এ আত্মহত্যা বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৭-এ মৃত্যু বিষয়শ্রেণী:১৯৯০-এ জন্ম
এ এস এম এনামুল হক (মৃত্যু: ২২ জুলাই ২০২৩) বাংলাদেশের নোয়াখালী জেলার রাজনীতিবিদ ও নোয়াখালী-৫ আসনের সাবেক সংসদ সদস্য। তিনি বাংলাদেশ সেনাবাহিনীর একজন অবসর প্রাপ্ত লেফটেন্যান্ট কর্নেল ছিলেন।   প্রাথমিক জীবন  এ এস এম এনামুল হক নোয়াখালীর কোম্পানীগঞ্জ উপজেলার সিরাজপুর ইউনিয়নের বিরাহীমপুর গ্রামে জন্মগ্রহণ করেন। তার একমাত্র মেয়ে আমেরিকা প্রবাসী   রাজনৈতিক জীবন  এ এস এম এনামুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নোয়াখালী-৫ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নোয়াখালী-৫ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নোয়াখালী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০২৩-এ মৃত্যু বিষয়শ্রেণী:বাংলাদেশ সেনাবাহিনীর কর্নেল